แนวโน้มดัชนีเช้าปรับลงก่อนรีบาวน์
นักวิเคราะห์ฯคาดตลาดหุ้นไทยเช้านี้ปรับตัวลงก่อนแล้วค่อยรีบาวน์แนวเดียวกับตลาดภูมิภาค&nbsp; ปัจจัยนอกไม่เอื้อ แต่ LTF-RMF หนุน
24 พ.ย. 2553

นักวิเคราะห์ฯคาดตลาดหุ้นไทยเช้านี้ปรับตัวลงก่อนแล้วค่อยรีบาวน์แนวเดียวกับตลาดภูมิภาค  ปัจจัยนอกไม่เอื้อ แต่ LTF-RMF หนุน
นายถนอมศักดิ์ สหรัตน์ชัย ผู้บังคับบัญชาสายงานวิจัย บล.พัฒนสิน กล่าวว่า ตลาดหุ้นไทยเช้านี้คาดว่าจะต้องปรับตัวลงก่อน แล้วค่อยรีบาวน์ในทิศทางเดียวกับตลาดหุ้นอื่นในภูมิภาคเช้านี้ที่ส่วนใหญ่จะเปิดมาในแดนลบกันหมด แล้วก็ค่อย ๆ ปรับตัวดีขึ้นในเวลาต่อมา 
เนื่องจากยังต้องจับตาดูตลาดเกาหลีและจีนว่าจะยังปรับตัวลงหรือเปล่า เพราะตอนนี้ก็ไม่รู้ว่าเหตุกาณณ์ทางเกาหลีเป็นอย่างไรบ้าง อีกทั้งยังต้องเกาะติดปัญหาหนี้ในแถบยุโรป และต้องรอดูทิศทางตลาดสหรัฐคืนนี้ด้วย เพราะพรุ่งนี้ทางตลาดสหรัฐฯจะหยุดทำการเนื่องในวัน Thanks giving day
ดังนั้น วอลุ่มเทรดของตลาดฯคงจะมีอยู่อย่างจำกัด แต่ตลาดฯยังมีแรงซื้อจากกองทุน LTF, RMF เข้ามา ทำให้ down side risk มีจำกัด แต่เชื่อว่าช่วงนี้ต่างชาติคงจะทำการล็อคกำไรไว้ก่อน        
สำหรับปัจจัยในประเทศก็ต้องรอดูผลโหวตร่างแก้ไขรัฐธรรมนูญ หากผ่านได้ความเสี่ยงตรงนี้ก็หมดไป และติดตามประเด็นเรื่องคดียุบพรรคประชาธิปัตย์ในสัปดาห์หน้าต่อไป
พร้อมให้แนวรับไว้ที่ 1,000 และ 992 จุด แนวต้าน 1,013 จุด